ফ্রান্স
ফ্রান্স যার সরকারী নাম ফরাসি প্রজাতন্ত্র ( "ফ্রঁস্‌" বা République Française "রেপ্যুব্লিক্‌ ফ্রঁসেজ়্‌" ) ইউরোপের একটি রাষ্ট্র। এটি ঐতিহাসিক ও সাংস্কৃতিক দিক থেকে পশ্চিমা বিশ্বের সবচেয়ে গুরুত্বপূর্ণ জাতিগুলির একটি। ফ্রান্স আন্তর্জাতিক ক্ষেত্রেও ব্যাপক প্রভাব বিস্তার করেছে; বিশ্বের প্রায় সর্বত্র এর প্রাক্তন উপনিবেশগুলি ছড়িয়ে আছে। আটলান্টিক মহাসাগর, ভূমধ্যসাগর, আল্পস পর্বতমালা ও পিরিনীয় পর্বতমালা-বেষ্টিত ফ্রান্স বহুদিন ধরে উত্তর ও দক্ষিণ ইউরোপের মাঝে ভৌগোলিক, অর্থনৈতিক ও ভাষিক সংযোগসূত্র হিসেবে ভূমিকা পালন করে আসছে।
ফ্রান্সের শিক্ষাব্যবস্থা
ফ্রান্সের শিক্ষাব্যবস্থা অত্যন্ত কেন্দ্রনির্ভর এবং সুসংগঠিত। এটি বেশ কিছু বিভাগে বিভক্ত। ব্যবস্থাটিকে তিনটি স্তর বা ধাপে বিভক্ত করা হয়েছে। এগুলি হল প্রাথমিক শিক্ষা (Enseignement primaire, "অঁসেঞমঁ প্রিম্যাখ্"), মাধ্যমিক বা দ্বিতীয় স্তরের শিক্ষা (Enseignement secondaire, "অঁসেঞমঁ সগোঁদ্যাখ্‌") এবং উচ্চশিক্ষা (Enseignement supérieur, "অঁসেঞমঁ সুপেখিয়্যখ্‌")। স্নাতক পর্যায় শেষ করার পরে যে সনদটি প্রদান করা হয়, তার নাম লিসঁস (Licence)।